Gradsko vijeće Grada Delnica, na temelju članka 3. Zakona o plaćama u lokalnoj i područnoj (regionalnoj) samoupravi (NN 28/10, 10/23), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. Statuta Grada Delnica (SN GD 02/21), na prijedlog gradonačelnice, na sjednici održanoj 25. srpnja 2024. godine donosi

**ODLUKU O NAKNADI ZA RAD GRADONAČELNIKA KOJI DUŽNOST OBNAŠA BEZ ZASNIVANJA RADNOG ODNOSA**

**Članak 1.**

Ovom Odlukom određuju se osnovica i koeficijent za obračun naknade za rad gradonačelnika koji dužnost obnaša bez zasnivanja radog odnosa.

**Članak 2.**

(1) Naknada za rad gradonačelnika koji dužnost obnaša bez zasnivanja radnog odnosa iznosi 50% umnoška koeficijenta za obračun plaće gradonačelnika koji dužnost obavlja profesionalno i osnovice za obračun plaće gradonačelnika.

(2) Za vrijeme obavljanja dužnosti na način iz stavka 1. ovog članka, gradonačelnik ima pravo na naknadu materijalnih troškova nastalih u svezi obavljanja dužnosti, što uključuje pravo na naknadu dnevnica, putnih troškova za izvršeni službeni put, pravo na korištenje službenog automobila i službenog mobilnog telefona.

(3) Visina naknade za putne troškove iz stavka 2. ovog članka utvrđuje se u visini neoporezivog iznosa sukladno Pravilniku o porezu na dohodak koji je na snazi na dan isplate.

**Članak 3.**

Stupanjem na snagu ove Odluke prestaje važiti Odluka o naknadi za rad zamjenika gradonačelnika koji dužnost obnaša bez zasnivanja radnog odnosa (SN PGŽ 20/10).

**Članak 4.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 081-02/24-01/3

URBROJ: 2170-6-5-4-24-1

Delnice, 25. srpnja 2024. godine

Gradsko vijeće Grada Delnica

Predsjednica

Ivana Pečnik Kastner, v.r.